***Приложение Р***

|  |  |  |
| --- | --- | --- |
| eu_flag_1  **ЕВРОПЕЙСКИ СЪЮЗ** |  |  |

**ПРИЛОЖЕНИЕ I КЪМ ДИРЕКТИВА 2003/87/ЕО НА ЕВРОПЕЙСКИЯ ПАРЛАМЕНТ И НА СЪВЕТА**

**от 13 октомври 2003 година**

**за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета**

КАТЕГОРИИ ДЕЙНОСТИ, ЗА КОИТО СЕ ПРИЛАГА НАСТОЯЩАТА ДИРЕКТИВА

1. Инсталациите или частите от инсталации, които се използват за изследване, разработване и изпитване на нови продукти и процеси, и инсталации, които използват изключително биомаса, не влизат в приложното поле на настоящата директива.

2. Праговите стойности, посочени по-долу, обикновено се отнасят до производствени мощности или продукция. Когато няколко дейности, попадащи в една и съща категория, се извършват в една и съща инсталация, мощностите на тези дейности се сумират.

3. Когато се изчислява общата номинална топлинна мощност на инсталация, за да се вземе решение дали да бъде включена в схемата на Общността, се сумират номиналните топлинни мощности на всички технически съоръжения, които са част от нея и в които горивата се изгарят в инсталацията. Тези съоръжения биха могли да включват всички видове парни котли, факелни тръби, турбини, нагреватели, топилни, инсинератори, пещи за калциниране, пещи за изпичане, пещи, сушилни, двигатели, горивни клетки, съоръжения за циклично химическо изгаряне, запалителни устройства и термични или каталитични съоръжения за доизгаряне. Съоръжения с обща номинална топлинна мощност под 3 MW и съоръжения, които използват изключително биомаса, не се вземат предвид за целите на настоящото изчисление. „Съоръжения, които използват изключително биомаса" включват съоръжения, които използват изкопаеми горива само при пускане или спиране на съоръжението.

4. Ако дадено съоръжение служи за дейност, за която праговата стойност не е изразена като обща номинална топлинна мощност, праговата стойност на тази дейност има предимство при вземането на решение за включването в схемата на Общността.

5. Когато се установи, че в дадена инсталация е превишена праговата стойност на мощността на която и да е дейност по настоящото приложение, всички съоръжения, в които се изгарят горива, различни от съоръженията за изгаряне на опасни или твърди битови отпадъци, се включват в разрешителното за емисии на парникови газове.

6. От 1 януари 2012 г. се включват всички полети, които пристигат на или заминават от летище, разположено на територията на държава-членка, за която се прилага Договорът.

|  |  |
| --- | --- |
| Дейности | Парникови газове |
| Изгаряне на горива в инсталации с обща номинална топлинна мощност, | Въглероден диоксид |
| превишаваща 20 MW (с изключение на изгарянето в инсталации за изгаряне на опасни или твърди битови отпадъци) |  |
| Рафиниране на минерални масла | Въглероден диоксид |
| Производство на кокс | Въглероден диоксид |
| Пържене и агломерация, включително гранулиране, на метална руда | Въглероден диоксид |
| (включително сулфидна руда) |  |
| Производство на чугун или стомана | Въглероден диоксид |
| (първично или вторично стапяне), включително непрекъснато леене с капацитет, превишаващ 2,5 тона за час |  |
| Производство или преработка на черни метали (включително | Въглероден диоксид |
| феросплави) в случай на използване на горивни съоръжения с обща номинална топлинна мощност, превишаваща 20 MW. Преработката включва, *inter alia*, прокатни станове, междинни подгреватели, пещи за отвръщане, ковашки цехове, леярни, цехове за нанасяне на покритие и байцване |  |
| Производство на първичен алуминий | Въглероден диоксид и перфлуоровъглероди |
| Производство на вторичен алуминий при използването на горивни | Въглероден диоксид |
| съоръжения с обща номинална топлинна мощност, превишаваща 20 MW |  |
| Производство или преработка на цветни метали, включително | Въглероден диоксид |
| производство на сплави, рафиниране, леене и др., в случай на използване на горивни съоръжения с обща номинална топлинна мощност (включително горива, използвани като редуциращи агенти), превишаваща 20 MW |  |
| Производство на циментен клинкер в ротационни пещи с | Въглероден диоксид |
| производствен капацитет над 500 тона дневно или в други пещи с производствен капацитет над 50 тона дневно |  |
| Производство на варовик или калциниране на доломит и магнезит | Въглероден диоксид |
| в ротационни пещи за изпичане или в други пещи с производствен капацитет над 50 тона дневно |  |
| Производство на стъкло, включително стъклени влакна, с | Въглероден диоксид |
| топилен капацитет над 20 тона дневно |  |
| Изработване на керамични продукти чрез изпичане, по-конкретно | Въглероден диоксид |
| покривни керемиди, тухли, огнеупорни тухли, плочи, каменинови или порцеланови изделия, с производствен капацитет над 75 тона дневно |  |
| Производство на изолационни материали от | Въглероден диоксид |
| минерална вата с използване на стъкло, камък или шлака, с капацитет на топене над 20 тона дневно |  |
| Сушене или калциниране на гипс или производство на гипсови | Въглероден диоксид |
| плоскости и други продукти от гипс, в случай на използване на горивни съоръжения с обща номинална топлинна мощност, превишаваща 20 MW |  |
| Производство на целулозен пулп от дървесина или сходни | Въглероден диоксид |
| влакнести материали |  |
| Производство на хартия или картон с производствен капацитет | Въглероден диоксид |
| над 20 тона дневно |  |
| Производство на сажди с карбонизиране на органични вещества. като | Въглероден диоксид |
| масла, катран, остатъци от крекинг и дестилация, в случай на използване на съоръжения с обща номинална топлинна мощност, превишаваща 20 MW |  |
| Производство на азотна киселина | Въглероден диоксид и азотен оксид |
| Производство на адипинова киселина | Въглероден диоксид и азотен оксид |
| Производство на глиоксалова и глиоксилова киселина | Въглероден диоксид и азотен оксид |
| Производство на амоняк | Въглероден диоксид |
| Производство на органични химически вещества в насипно или | Въглероден диоксид |
| наливно състояние чрез крекинг, реформинг, частично или пълно окисляване или чрез подобни процеси, с производствен капацитет, превишаващ 100 тона дневно |  |
| Производство на водород (H2) и синтетичен газ чрез реформинг или | Въглероден диоксид |
| частично окисляване, с производствен капацитет, превишаващ 25 тона дневно |  |
| Производство на калцинирана сода(Na2CO3) и на натриев | Въглероден диоксид |
| бикарбонат (NaHCO3) |  |
| Улавяне на парникови газове от инсталации, попадащи в приложното | Въглероден диоксид |
| поле на настоящата директива, с цел пренос и съхранение в геоложки формации на места за съхранение, за които е издадено разрешение за това в съответствие с [Директива 2009/31/ЕО](apis://Base=APEV&CELEX=32009L0031&Type=201/) |  |
| Пренос на парникови газове чрез тръбопроводи с цел съхранение | Въглероден диоксид |
| в геоложки формации на места за съхранение, за които е издадено разрешение за това в съответствие с [Директива 2009/31/ЕО](apis://Base=APEV&CELEX=32009L0031&Type=201/) |  |
| Съхранение на парникови газове в геоложки формации на места за | Въглероден диоксид |
| съхранение, за които е издадено разрешение за това в съответствие с [Директива 2009/31/ЕО](apis://Base=APEV&CELEX=32009L0031&Type=201/) |  |
| Въздухоплаване | Въглероден диоксид |
| Полети, които заминават от или пристигат на летище, разположено на територията на държава-членка, за която се прилага Договорът. |  |
| Тази дейност не включва: |  |
| а) полети, извършвани единствено за транспортиране по официален повод на управляващ монарх и най-близките му роднини, на държавни ръководители, правителствени ръководители и министри на държави, които не са държави-членки, когато това е подкрепено от съответното указание за характера на полета в летателния план; |  |
| б) военни полети, извършвани от военни въздухоплавателни средства, и полети на митническите и полицейските служби; |  |
| в) полети, свързани с издирвателни и спасителни операции, полети с противопожарна цел, хуманитарни полети и полети за оказване на спешна медицинска помощ, които са разрешени от съответния компетентен орган; |  |
| г) всички полети, извършвани изключително по правилата за визуални полети, както са определени в [приложение 2 към Чикагската конвенция;](apis://Base=NARH&DocCode=21028&ToPar=Ann2&Type=201/) |  |
| д) полети, завършващи на летището, от което е излетяло въздухоплавателното средство, и по време на които не са извършвани междинни кацания; |  |
| е) тренировъчни полети, проведени изключително с цел получаване на свидетелство или на клас, когато става въпрос за летателен екипаж, когато това е подкрепено от съответната забележка в летателния план, при условие че полетът не служи за превоз на пътници и/или товари или за позициониране или превоз на въздухоплавателното средство; |  |
| ж) полети, извършвани изключително с цел провеждане на научни изследвания или проверка, изпитване или издаване на свидетелство за въздухоплавателното средство или оборудване, независимо дали е предназначено за летене или за наземна работа; |  |
| з) полети, извършвани от въздухоплавателни средства с удостоверено максимално тегло при излитане, по-малко от 5 700 kg; |  |
| и) полети, извършвани в рамките на задължения за предоставяне на обществени услуги, наложени в съответствие с [Регламент (ЕИО) № 2408/92](apis://Base=APEV&CELEX=31992R2408&Type=201/), по маршрути в най-отдалечените региони, определени в [член 299, параграф 2 от Договора](apis://Base=APEV&CELEX=11957E&ToPar=Art299_Par2&Type=201/), или по маршрути, при които предложеният капацитет не надвишава 30 000 места на година; |  |
| й) полети, които, с изключение на посочените в настоящата буква, биха попаднали в тази дейност и които се извършват от оператори на търговски транспортни полети, които извършват или: |  |
| — по-малко от 243 полета за период от три последователни четиримесечия, или |  |
| — полети с общи годишни емисии под 10 000 тона на година. |  |
| Полетите, извършвани единствено за превозване по официален повод на управляващ монарх и най-близките му роднини, на държавни ръководители, правителствени ръководители и министри на държави-членки, не могат да бъдат изключени по настоящата буква; и |  |
| к) от 1 януари 2013 г. до 31 декември 2020 г. полети, които при отсъствие на настоящата буква биха попаднали в тази дейност и които се извършват от нетърговски оператор на въздухоплавателни средства, извършващ полети с общи годишни емисии под 1 000 тона на година. |  |